Legal Document

Category: 191

Text:
Οργάνωση της Γραμματείας και της Τεχνικής Υποστήριξης της Εθνικής Επιτροπής Προστασίας του Απορρήτου των Επικοινωνιών.Γραμματεία της Επιτροπής Η προβλεπόμενη από το άρθρο 1 παρ.1 του Ν. 2225/1994 Γραμματεία, για την εξυπηρέτηση της Εθνικής Επιτροπής Προστασίας του Απορρήτου των Επικοινωνιών, αποτελεί αυτοτελή υπηρεσιακή μονάδα της Γενικής Γραμματείας Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης υπαγόμενη απευθείας στον Πρόεδρο της Επιτροπής, ο οποίος και προΐσταται αυτής.Τεχνική υποστήριξη της Επιτροπής Η Τεχνική υποστήριξη της Επιτροπής εξασφαλίζεται από τους ειδικούς τεχνικούς συμβούλους που ορίζονται, σύμφωνα με τη διαδικασία της παρ.10 του άρθρου 1 του Ν. 2225/1994, από τους εκπροσώπους των κομμάτων. Οι τεχνικοί αυτοί σύμβουλοι μπορεί να χρησιμοποιούν για την εκπλήρωση της αποστολής τους τα αναγκαία τηλεπικοινωνιακά και λοιπά μέσα τεχνικής υποδομής, που παρέχει ο ΟΤΕ ή άλλος δημόσιος ή ιδιωτικός φορέας, κατόπιν σχετικών πράξεων του Προέδρου της Επιτροπής.Αρμοδιότητες της Γραμματείας Στην αρμοδιότητα της Γραμματείας της Επιτροπής ανήκει: Η γραμματειακή εξυπηρέτηση των συνεδριάσεων της Επιτροπής και η τήρηση των πρακτικών των συνεδριάσεων αυτής Η μέριμνα για την επίδοση στα μέλη της Επιτροπής κλήσεων προς συζήτηση και η κοινοποίηση αποφάσεων και γνωμοδοτήσεων της Επιτροπής Η οργάνωση και τήρηση γενικού αρχείου και κεντρικού πρωτοκόλλου εισερχομένων και εξερχομένων εγγράφων της Επιτροπής καθώς και η διεκπεραίωση της κοινής και εμπιστευτικής αλληλογραφίας αυτής Η μέριμνα για την καθαριότητα και την ευπρεπή εμφάνιση των χώρων, η λήψη των κατάλληλων μέτρων για την ασφάλεια των κτιριακών εγκαταστάσεων, μηχανημάτων, συσκευών, αρχείων, εγγράφων, τηλεπικοινωνιακού και λοιπού τεχνικού εξοπλισμού καθώς και κάθε άλλου υπηρεσιακού υλικού της Γραμματείας ή της Επιτροπής Η βεβαίωση της ακρίβειας αντιγράφων και του γνησίου της υπογραφής Ειδικά, ο Γραμματέας της Επιτροπής: παραλαμβάνει την αλληλογραφία και φροντίζει για τη διεκπεραίωσή της διεκπεραιώνει κάθε άλλο θέμα που του αναθέτει ο Πρόεδρος ή τα μέλη της Επιτροπής και αφορά την υποβοήθηση του έργου τουςΣτελέχωση της Γραμματείας Η στελέχωση της Γραμματείας της Επιτροπής γίνεται με διάθεση σ’ αυτήν μέχρι έξι (6) υπαλλήλων, διαφόρων κλάδων ή ειδικοτήτων, του δημοσίου και ΝΠΔΔ ή εργαζομένων με σύμβαση εργασίας ιδιωτικού δικαίου σε ΝΠΙΔ οποιασδήποτε μορφής, που βρίσκονται υπό τον άμεσο ή έμμεσο έλεγχο του κράτους, οι οποίοι υπηρετούν ή αποσπώνται για το σκοπό αυτό, στη Γενική Γραμματεία Δημόσιας Διοίκησης και Αποκέντρωσης. Η διάθεση ή απόσπαση του προσωπικού αυτού γίνεται, μετά από πρόταση του Προέδρου της Επιτροπής με κοινή απόφαση του Υπουργού Εσωτερικών, Δημόσιας Διοίκησης και Αποκέντρωσης και του υπουργού στην αρμοδιότητα του οποίου υπάγεται η υπηρεσία ή ο φορέας στην οποια ανήκει ο αποσπώμενος υπάλληλος. Ειδικά ως Γραμματέας της Επιτροπής διατίθεται ή αποσπάται υπάλληλος υπουργείου ή ΝΠΔΔ με βαθμό Α~ ή Β~ κατηγορίας ΠΕ που προτείνεται από τον Πρόεδρο της Επιτροπής. Σε κάθε περίπτωση στην οικεία απόφαση διάθεσης ή απόσπασης ορίζεται και ο χρόνος για τον οποίο διενεργείται αυτή, ο οποίος μπορεί κάθε φορά να παρατείνεται μετά από πρόταση του Προέδρου της Επιτροπής και τήρηση της παραπάνω διαδικασίας. Με όμοια απόφαση μπορεί η διάθεση ή απόσπαση να λήγει και πριν από τον προβλεπόμενο χρόνο.Αποδοχές Οι αποδοχές των διατιθέμενων ή αποσπώμενων στη Γραμματεία της Επιτροπής υπαλλήλων βαρύνουν από 1.1.2001 τον προϋπολογισμό του Ειδικού Φορέα 07-650 του Υπουργείου Εσωτερικών, Δημόσιας Διοίκησης και Αποκέντρωσης, σύμφωνα με τις διατάξεις του άρθρου 17 του Ν. 2527/971 (ΦΕΚ 206/Α~/8.10.97) όπως τροποποιήθηκαν μεταγενέστερα. Η υπηρεσία στη Γραμματεία της Επιτροπής των διατιθεμένων ή αποσπασμένων υπαλλήλων λογίζεται ως χρόνος πραγματικής υπηρεσίας στην υπηρεσία που ανήκουν οργανικά και λαμβάνεται υπόψη κατά τις κρίσεις για προαγωγή των υπαλλήλων αυτών. Για το προσωπικό αυτό συντάσσονται από τον Πρόεδρο οι προβλεπόμενες κατά περίπτωση εκθέσεις αξιολόγησης κατ’ εφαρμογή των διατάξεων του Υπαλληλικού Κώδικα ή των διατάξεων που διέπουν την υπηρεσία από την οποία έχουν διατεθεί ή αποσπασθεί οι υπάλληλοι και διαβιβάζονται στις υπηρεσίες στις οποίες ανήκουν οι υπάλληλοι αυτοί.Δαπάνες μετακίνησης προσωπικού Για τις δαπάνες κίνησης του Προέδρου, των μελών, του γραμματέα της επιτροπής και των ειδικών τεχνικών συμβούλων που μετακινούνται για εκτέλεση υπηρεσίας εφαρμόζονται οι διατάξεις του Ν. 2685/1999 όπως αυτοί ισχύουν κάθε φορά.Λοιπές διατάξεις Οι δαπάνες λειτουργίας της Επιτροπής της Γραμματείας και της τεχνικής υποδομής αυτής βαρύνουν τον κρατικό προϋπολογισμό. Οι αναγκαίες πιστώσεις εγγράφονται σε ειδικό φορέα στον προϋλογισμό του Υπουργείου Εσωτερικών, Δημόσιας Διοίκησης και Αποκέντρωσης. Η διάθεση των πιστώσεων και η διενέργεια των αντίστοιχων δαπανών γίνεται από τον Υπουργό Εσωτερικών, Δημόσιας Διοίκησης και Αποκέντρωσης ως κύριο διατάκτη, μετά από πρόταση του Προέδρου της Επιτροπής Η διοικητική και οικονομική εξυπηρέτηση της Επιτροπής, της Γραμματείας και της τεχνικής υποστήριξης αυτής ασκείται από τις αντίστοιχες υπηρεσιακές μονάδες της Γενικής Γραμματείας Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης, Στον Υπουργό Εσωτερικών, Δημόσιας Διοίκησης και Αποκέντρωσης αναθέτουμε την δημοσίευση και εκτέλεση του παρόντος διατάγματος